The Unbearable Weight of Massive Talent

***The Unbearable Weight of Massive Talent*** er en amerikansk komedie-film fra 2022 regissert av Tom Gormican.

Hovedrollen spilles av Nicolas Cage, i en fiktiv versjon av ham selv. Filmen hadde premiere under film-festivalen South by Southwest i mars 2022.

## Handling
Hollywood-skuespilleren Nicolas Cage sliter med karrieren, etter å ha blitt forbigått til en rekke store roller. Han blir stadig plaget av «Nicky» som fremstår som hans yngre (og mer suksessrike) jeg. Forholdet hans til eks-kona Olivia og datteren Addy blir også preget av årevis med emosjonell forsømmelse. Nick mister enda en viktig filmrolle, og etter en pinlig hendelse på Addys bursdagsfest, annonserer Nick at han planlegger å pensjonere seg som skuespiller.

Men kort tid senere bestemmer han seg for å akseptere et tilbud på 1 million dollar fra agenten sin, Richard Fink, som innebærer å reise til Mallorca for å møte milliardær-playboyen Javi Gutiérrez - for å være æresgjest på bursdagen hans. Når han møter Javi, blir Nick først irritert over hans behov, og insistering på at de skal lage en improvisert film basert på et manus han skrev. Men han blir snart inspirert av Javis besluttsomhet. De knytter raskt bånd over deres kjærlighet til filmer som Caligaris kabinett og Paddington 2.

Kort tid etter blir Nick konfrontert av CIA-agentene Vivian Etten og Martin. De mistenker at Javi, som de påstår tjente formuen sin gjennom våpenhandel, også står bak kidnappingen av María Delgado. Maria var datteren til en katalansk politiker, som Javi håper at han kan presse til å trekke seg fra et kommende valg. Nick tror ikke at Javi kan være kriminell. Men Nick bestemmer seg til slutt for å hjelpe CIA med oppdraget deres.

Nick deltar på Javis bursdagsfest, hvor han annonserer sitt samarbeid med Javi om en ny film. Men dette planlegger han å bruke som unnskyldning for å bli værende der lenge nok til å finne María Delgado. Etter et uhell som involverer LSD, bestemmer Nick og Javi at filmen deres skal handle om vennskapet deres. Nick oppdager senere at Javi har et alter dedikert til alle filmene hans, inkludert en voksfigur av karakteren hans Castor Troy fra filmen Face/Off - komplett med identiske gyldne pistoler.

Vivian foreslår at Nick inkluderer en kidnapping i film-manuset deres, for å se hvordan Javis reagerer på dette forslaget. Nick forklarer denne nye ideen til Javi, som tror at han må være distrahert av familie-problemer. Vivian ber Nick flykte, eller muligens drepe Javi, ettersom han har oppdaget planene deres. Men Javi avslører at han har tatt med seg Nicks familie til villaen sin. Nick forsøker å gjøre opp for seg ovenfor familien sin. Men de avviser ham, og anklager ham for å prioritere han egen film-karriere - i stedet for å ta hånd om familien sin. Javi går for å møte fetteren sin Lucas Gutiérrez, som avsløres å være den virkelige våpenhandleren og den som kidnappet María. Lucas advarer Javi om at Nick samarbeider med CIA. Han presser Javi til å drepe Nick, ellers kommer Lucas til å drepe Javi.

Nick og Javi møtes. Men ingen av dem klarer å drepe den andre, fordi de har blitt alt for gode venner. Nick tar med seg Javi, Olivia og Javis assistent Gabriela til et hus eid av CIA. Men de oppdager at huset allerede er kompromittert. Martin har blitt drept, men Vivian ofrer seg selv for å drepe Lucas sine håndlangere. Nick, Addy, Olivia og María kommer seg til den amerikanske ambassaden, samtidig som Javi og Gabriela blir igjen for å hindre at Lucas tar opp jakten på dem.

## Skuespillere
* Nicolas Cage som Nick Cage, en fiktiv versjon av ham selv.
* Pedro Pascal som Javi Gutiérrez. En milliardær og Cage-fan som betaler Cage 1 million dollar
* Sharon Horgan som Olivia Henson. En pensjonert makeup-artist, og Cages tidligere kone.
* Lily Mo Sheen som Addy Cage, datteren til Nicolas Cage.
* Tiffany Haddish som Vivian Etten, en CIA-agent, og Martin's partner.
* Ike Barinholtz som Martin Etten, en CIA-agent, og Vivian's partner.
* Alessandra Mastronardi som Gabriela Lucchesi, Javi's assistent
* Paco León som Lucas Gutiérrez. Javi's fetter, og en beryktet våpenhandler.
* Jacob Scipio as Carlos, en av Lucas sine håndlangere.
* Neil Patrick Harris som Richard Fink, Nicolas Cage's agent.
* Katrin Vankova som María Delgado, offer for en kidnapping.

## Referanser


## Eksterne lenker
*